മധ്യ പടിഞ്ഞാറന് ബംഗാള് ഉള്ക്കടലില് ആന്ധ്രാപ്രദേശ്തമിഴ്നാട് തീരത്ത് ചക്രവാതചുഴി നിലനില്ക്കുന്നു 24 മണിക്കൂറില് ഇത് തെക്ക് കിഴക്കന് ബംഗാള് ഉള്ക്കടലില് ന്യുനമര്ദ്ദമായി ശക്തി പ്രാപിക്കാന് സാധ്യത സംസ്ഥാനത്ത് വെള്ളിയാഴ്ച വരെ ഒറ്റപ്പെട്ടയിടങ്ങളില് ഇടിമിന്നലോട് കൂടിയ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് തിരുവനന്തപുരം: സംസ്ഥാനത്ത് ഒറ്റപ്പെട്ടയിടങ്ങളില് ഇടിമിന്നലോട് കൂടിയ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് . മധ്യ പടിഞ്ഞാറന് ബംഗാള് ഉള്ക്കടലില് ആന്ധ്രാപ്രദേശ്തമിഴ്നാട് തീരത്ത് ചക്രവാതചുഴി നിലനില്ക്കുന്നു. അടുത്ത 24 മണിക്കൂറില് ഇത് തെക്ക് കിഴക്കന് ബംഗാള് ഉള്ക്കടലില് ന്യുനമര്ദ്ദമായി ശക്തി പ്രാപിക്കാന് സാധ്യത. തുടര്ന്നു കൂടുതല് ശക്തി പ്രാപിച്ച് തീവ്ര ന്യുനമര്ദ്ദമായി പടിഞ്ഞാറ്, വടക്ക് പടിഞ്ഞാറു ദിശയില് സഞ്ചരിച്ച് നവംബര് 11 ന് അതിരാവിലെ തമിഴ്നാടിന്റെ വടക്കന് തീരത്ത് പ്രവേശിച്ചേക്കും. ഇന്നും നാളെയും 11 ജില്ലകളില് യെല്ലോ അലര്ട്ട് പുറപ്പെടുവിച്ചു. ആലപ്പുഴ, കണ്ണൂര്, കാസര്കോട് എന്നിവ ഒഴികെയുള്ള ജില്ലകളിലാണ് അതിശക്തമായ മഴ മുന്നറിയിപ്പുള്ളത്. മധ്യ കിഴക്കന് അറബിക്കടലിലെ തീവ്ര ന്യുനമര്ദ്ദം മുബൈ തീരത്ത് നിന്ന് 840 km പടിഞ്ഞാറ് തെക്ക് പടിഞ്ഞാറായും ഗോവ തീരത്ത് നിന്ന് 800 km പടിഞ്ഞാറ്, തെക്ക് പടിഞ്ഞാറ് അകലെ സ്ഥിതി ചെയ്യുന്നു. തീവ്ര ന്യുനമര്ദ്ദം അടുത്ത 36 മണിക്കൂര് കൂടി പടിഞ്ഞാറ്, വടക്ക് പടിഞ്ഞാറു ദിശയില് സഞ്ചരിച്ചു നാളെ രാവിലെയോടെ ശക്തി കുറഞ്ഞ് ന്യുനമര്ദ്ദമായി മാറും. ഇന്ത്യന് തീരത്ത് നിന്ന് അകന്നു പോകാന് സാധ്യതയുള്ളതിനാല് ഇന്ത്യന് തീരത്തെ ബാധിക്കാന് സാധ്യതയില്ലെന്ന് കേന്ദ്ര കാലാവസ്ഥ വകുപ്പ് അറിയിച്ചു.